cyanic-selkie/wikianc huggingface dataset:
Hank Aaron
Aaron ble i 1982 valgt inn som medlem av National Baseball Hall of Fame, og er den spilleren som har gjort nest flest homeruns i Major League Baseballs (MLB) historie med 755. Han hadde rekorden i mange år, men Barry Bonds gikk forbi i 2007 og endte på 762. På tredjeplass med 714 ligger Babe Ruth.
Han ble tildelt Presidentens frihetsmedalje 9. juli 2002 av president George W. Bush.
Kaptein Sorte Bill
Kaptein Sorte Bill er en vise av Thorbjørn Egner, først publisert som Sjørøvervise i Egners tilretteleggelse av Hugh Loftings Doktor Dyregod fra 1949 der Bill opptrer som en av bokens personer, senere også utgitt i visesamlingen Kaptein Sorte Bill fra 1954, og i boken Kaptein Sorte Bill og andre viser fra 1973.
Teater
Figuren ble også fremført i Kristiansand Dyrepark, og hadde egen sjørøverskute. Skuta ble senere bygget om til «Grevinnen», som er skuta til Greven av Gral, en skikkelse i forestillingen Kaptein Sabeltann og den forheksede øya som fremføres i Kaptein Sabeltanns verden.
Musikkfremførelser
«Kaptein Sorte Bill» er en populær vise som mange har spilt inn. Henki Kolstad spilte den inn sammen med The Monn Keys i 1954. Lars Klevstrand og Steinar Ofsdal ga ut musikkalbumene Drømmen om Kaptein Sorte Bill (1990) og Den magiske musikken fra drømmen om Kaptein Sorte Bill (1994), hvor visen «Kaptein Sorte Bill» fremføres. Wenche Myhre fremfører også visen på musikkalbumet Du Og Jeg Og Vi To (2001) og Per Asplin spilte den inn på 1960-tallet.
Bohumil Honzátko
Bohumil «Boris» Honzátko (født 30. desember 1875 i Brandýs nad Labem-Stará Boleslav nær Praha, død 12. desember 1936) var en turner og friidrettsutøver fra Böhmen, i dagens Tsjekkia. Han representerte Ceská AAU.
Han deltok i fire OL i turn og maraton, og ett VM i turn. Under verdensmesterskapet i turn 1907 vant det bøhmiske laget gull i lagkonkurransen, foran Frankrike og Belgia.
I olympisk sammenheng har han ingen medaljer, men deltok i turn under OL i 1906 («Ekstralekene») og 1908. I 1912 deltok han i turn og maraton, og i 1924 kun maraton. Hans beste plassering var en 7.-plass i 5-kamp turn i 1906. Da han deltok i maraton i 1924 var han 48 år gammel.
Ingenting for Norge
Ingenting for Norge er et samlealbum som ble utgitt i Bergen i 1982. Albumet dokumenterer fire band fra punkscenen i Bergen. Tittelen og coveret er en tidstypisk punk-kommentar til den norske kongen sitt valgspråk Alt for Norge, muligens inspirert av Sex Pistols sin harselas med den britiske dronningen.
Historie
Ingenting for Norge er en pen og forseggjort LP som inneholder et gjennomført fanzine-lignende hefte som presenterer tekster og informasjon om bandene som spiller på platen. Første band på Side 1 er Allahrm. De er et melodisk rockeorientert band med tekster på nynorsk. Neste band er Terror som slekter mer på britisk punk. Side 2 åpner med Norrrske budeier som er et jenteband som spiller mid-tempo punk. Fader War avslutter skiva med sin kjappe og upolerte hardcore punk.
Ingenting for Norge er mest kjent for Fader War sine bidrag. Spesielt utenfor Norges grenser har platen fått stor oppmerksomhet. Mye takket være det japanske punkbandet Disclose som spiller en cover av Fader War sin Religiøs terror på sin Apocalypse Continues EP (2004).
Med bakgrunn i en feilaktig artikkel om norsk punk som sto på trykk i den amerikanske fanzinen Maximum RocknRoll #12, mars 1984 verserte det rykter og historier i utlandet om at Fader War også hadde gitt ut en 7" i tillegg til låtene på Ingenting for Norge. En slik 7" fra den perioden Fader War var et aktivt band eksisterer definitivt ikke. Men i 2006 ble Fader War sine låter fra Ingenting for Norge bootleget (antageligvis i USA) og gitt ut som en 7"EP med tittelen Norway Hardcore 1982.
Ingenting for Norge-LP-en er svært ettertraktet og har blitt en raritet forbeholdt platesamlere. Mye av grunnen er at den ble presset i et svært lavt opplag (1000 eksemplarer) med dårlig distribusjon og at også samlere utenfor Norge er interessert i den p.g.a. Fader War sine låter.
På platen står det: "Betal ikke mer enn kr. 35,- for denne platen". Hvilket gjorde at de fleste forhandlere ikke ønsket å distribuere denne LP platen, som heller ikke var ment å være et kommersielt produkt.
Töpffer
Personer med Töpffer som etternavn:
Virvlere
Virvlere (Gyrinidae) er en familie av biller i underordenen Adephaga. De har todelte fasettøyne, den ene delen er tilpasset å se i vann, den andre til å se i luft. Når farer dukker opp kan de både dykke og gjøre hopp over vannoverflaten. To slekter med til sammen elleve arter er funnet i Norge og det er ca. 1000 arter av den.
Utseende
Små til middelsstore (gjerne 3–7 mm), som oftest svarte biller. Kroppen er utpreget strømlinjeformet og noe flatt hvelvet. Hodet er mer eller mindre spadeformet med en skarp fremkant. Fasettøynene er delt i to vidt skilte deler, en øvre del til å se over vannoverflaten og en nedre del til å se under den. Antennene er ganske korte og sylindriske. Kroppen er helt glatt hos slekten Gyrinus, hårete hos slekten Orectochilus. Frambeina er utformet som gripebein mens mellom- og bakbeina er utformet til flate årer. Disse er så korte at man gjerne overser dem og de raskt svømmende billene kan virke beinløse.
Levevis
Virvlene er rovdyr og spiser insekter som faller ned på vannoverflaten. Disse billene opptrer gjerne i grupper som svømmer rundt på vannoverflaten, og kan minne om radiobiler i et tivoli. Dersom de blir truet dykker de og gjemmer seg nær bunnen. Om en virvler blir fanget, skiller den ut et illeluktende stoff. Dette gjør billen usmakelig for rovdyr og virker også som et alarmstoff overfor andre virvlere.
Fossiler
Siden virvlerne er harde ferskvannsdyr har de forholdsvis god sjanse til å bli bevart som fossiler. Det er beskrevet ca. 120 fossile arter i denne familien.
Kilder
Ødegaard, F., Hanssen, O. og Dolmen, D. 1996. Coleoptera, Biller. I: Aagaard, K. og Dolmen, D. (red.): Limnofauna norvegica. Side 151-167.
Chamfolket
Chamfolket (vietnamesisk người Chăm eller người Chàm, Cham) er en etnisk gruppe i Sørøst-Asia. De er konsentrert mellom Kampong Champrovinsen i Kambodsja og Phan Rang-Thap Cham, Phan Thiet, Ho Chi Minh-byen og En Giangområdene i det sentrale Vietnam. Ca 4000 cham bor også i Thailand, mange av dem har flyttet sørover til Pattani, Narathiwat, Yala, og Songkhla, der Thailands muslimske minoritet bor, for å finne arbeid. Chamfolket danner kjernen i de muslimske samfunnene i både Kambodsja og Vietnam.
Cham er rester av den Kongeriket Champa (7. -15. århundre). De er tett knyttet til andre austronesiske folk og snakker Cham, et malayopolynesisk språk i austronesiske språkfamilie.
Terence James Cooke
Terence James Cooke (født 1. mars 1921 i New York City i USA, død 6. oktober 1983 i New York City) var en av den katolske kirkes kardinaler. Han var erkebiskop av New York 1968–1983.
Bakgrunn
Etter å ha uttrykt ønske om å bli prest begynte han i 1934 ved Cathedral College på Manhattan, erkebispedømmets småseminar. Cooke studerte deretter filosofi og katolsk teologi ved det erkebiskoppelige St. Joseph's Seminary i Dunwoodie i Yonkers.
Prest
Han ble presteviet 1. desember 1945. Deretter var han i to år sjelesørger i New York-bydelen Bronx før han fra 1947 til 1949 var fristilt for videregående høyere studier ved Catholic University of America i Washington, D.C.
Fra 1949 til 1954 underviste han ved Fordham University i New York og virket samtidig i menighetssjelesorgen. I årene 1954 til 1956 koordinerte han ungsomssjelesorg i erkebispedømmet New York. Fra 1957 til 1965 var han biskoppelig vikar for Bronx og Manhattan og personlig sekretær for erkebiskopen, kardinal Francis Spellman. I årene 1958 til 1961 var han dessuten visekansler for erkebispedømmet og fra 1958 til 1965 ansvarlig for erkebispedømmets byggevirksomhet.
Biskop
Den 5. september 1965 utnevnte pave Paul VI ham til titularbiskop av Summa og hjelpebiskop i New York. Han ble bispeviet av kardinal Francis Joseph Spellman den 13. desember. Medkonsekrerende var erkebiskopen av San Francisco Joseph Thomas McGucken og New Yorks koadjutorerkebiskop John Joseph Maguire.
Erkebiskop
Den 2. mars 1968 ble Cooke utnevnt til erkebiskop av New York og samtidig USAs militærbiskop. Pave Paul VIs valg av ham kom på mange som en overraskelse. Mer sannsynlige valg mente mange var fjernsynspersonligheten biskop Fulton J. Sheen av Rochester, eller erkebiskop Maguire, som hadde vært Spellmans koadjutorbiskop, men uten den automatiske etterfølgelsesrett. Biskop Cooke ble innsatt i de to vervene (New York, militæret) den 4. april i St. Patrick's Cathedral.
Samme dagen ble Martin Luther King Jr. myrdet i Memphis i Tennessee, og det utløste raseopptøyer i mer enn hundre byer i landet. Erkebiskop Cooke dro til Harlem samme kvelden for å mane til fred, og han deltok senere i Kings begravelse. Etter mordet på Robert F. Kennedy presederte erkebiskop Cooke ved begravelsesmessen i St. Patrick's Cathedral. Senere døpte han Kennedys yngste barn, Rory Kennedy.
Kardinal
Han ble kreert til kardinal den 28. april 1969 av pave Paul VI, med Santi Giovanni e Paolo som tittelkirke. Da han ble elevert til kardinal ble han kardinalkollegiets nest yngste medlem. Bare den tyske Alfred Bengsch var yngre, født seks måneder før Cooke. Kardinal Cooke ble ansett som teologisk konservativ og i sosiale anliggender progressiv.
I sin tid som erkebiskop i New York grunnla Cooke organisasjonen Birthright, som tilbød kvinner alternativer til abort; dessuten Inner-City Scholarship Fund med støtte til trengende studenter ved katolske skoler; et boligutviklingsprogram i erkebispedømmets regi for særlig trengende; den kirkelige avisen Catholic New York og ni pleiehjem.
Han deltok ved konklavet august 1978 som valgte pave Johannes Paul I, og konklavet oktober 1978 som valgte pave Johannes Paul II.
Episkopalgenealogi
Hans episkopalgenealogi er:
Mexico under Sommer-OL 1988
Mexico under Sommer-OL 1988. Åttitre sportsutøvere fra Mexico deltok i sytten sporter under Sommer-OL 1988 i Seoul. Mexico kom på delt 44.-plass med to bronsemedaljer.
Riskhospitalet
Riskhospitalet er en tegneserie utviklet av Frode Øverli som utkom første gang i 1997. Øverli sluttet å produsere serien etter hvert som Pondus vokste i popularitet i 1999. To gamle striper trykkes hver uke i VG Helg.
Dag O. Hessen
Dag Olav Hessen (født 6. juli 1956) er en norsk biolog og professor ved Universitetet i Oslo. Han er mest kjent for sin forskning innen vann, økologi og evolusjon, samt sitt engasjement i krysningsfeltet mellom biologi, miljø og filosofi.
Hessen vokste opp på Lillehammer. Faren kom fra et småbruk på øya Hessa ved Ålesund, derav navnet Hessen.
Han ble cand.real. i zoologi i 1982, tok mellomfag i offentlig rett i 1984 og ble dr.philos. i biologi i 1988. Han ble utnevnt til professor i biologi ved Universitetet i Oslo i 1993. Hessen har siden 1998 vært medlem av Det Norske Videnskaps-Akademi.
Bibliografi
Hessen har skrevet en mengde fagartikler og utgitt flere bøker.
Helse Vest
Helse Vest RHF er et av den norske stats fire regionale helseforetak (RHF). Helse Vest har det overordnede ansvaret for de spesialisthelsetjenesten i Rogaland og Vestland. Inger Cathrine Bryne er administrerende direktør fra 2020 etter Herlof Nilssen som ledet Helse Vest fra etableringen i 2001.
Budsjettet for regionen for 2008 var på ca. 16,7 milliarder.
Helse Vest har samlet all IKT virksomhet i det heleide datterselskapet Helse Vest IKT AS.
Underliggende foretak
Helse Vest eier fem helseforetak, fire som driver sykehus, institusjoner og ambulansetjeneste samt et helseforetak som driver sykehusapotekene i hele regionen. Det er helseforetakene som har arbeidsgiveransvar for de omtrent 25 000 medarbeiderne i regionen. Foretakene eier omtrent 45 offentlige sykehus og institusjoner. I tillegg har Helse Vest avtale med flere private ideelle institusjoner samt private sykehus og privatpraktiserende spesialister.
Private ideelle institusjoner
Flere private ideelle institusjoner har avtale med Helse Vest om å yte helsetjenester. Tjenestene inngår i det det totale helsetilbudet for regionene, og de private institusjonene driver et utstrakt samarbeid med helseforetaket i det aktuelle området. Virksomheten strekker seg ofte langt tilbake i tid, til før det offentlige helsevesenet var etablert. Haraldsplass Diakonale Sykehus ble eksempelvis stiftet i 1918. De ulike institusjonene driver innen vidt forskjellige områder, de fleste innen psykiatrien, Haraldsplass er et somatisk lokal sykehus og Haugesund Sanitetsforenings Revmatismesykehus er et spesialistsykehus som diagnostiserer og behandler pasienter fra hele regionen.
Eksterne lenker
Helse Vest RHF
Finlands riksvåpen
Finlands riksvåpen er brukt fra 1581 og har i rødt skjold en opprett, kronet gulløve, på bunn bestrødd med ni sølvroser. Løven holder et gullskjeftet sølvsverd i sin høyre, sølvpansrede forlabb, og står på en gullskjeftet sølv krumsabel.
Historie og symbolikk
Løven stammer fra våpenskjoldet til Bjälboætten (Folkungaætten), og er også benyttet i Sveriges riksvåpen.
Sverdet og sabelen ble opprinnelig brukt i Karelens landskapsvåpen, og symboliserer henholdsvis Vesten og Russland, eventuelt Novgorod. Sabelens plassering under løvens føtter har en politisk betydning, og skal vise at Sverige har et overtak i kampen mot Novgorod.
De ni rosene er nå mest dekorative, selv om Finland i en periode var inndelt i ni landskap. Antallet roser har variert.
Den eldste kjente avbildningen av Finlands våpen som fortsatt eksisterer, er på Gustav Vasas gravmonument i Uppsala domkirke.
I storfyrstedømmetiden (1809–1917) kombinerte riksvåpenet det russiske rikets tohodede ørn med det svenske løvesymbolet, kronet med en storfyrstekrone. Sabelen hadde samme plassering, men ble holdt av løvens fot. Ettersom Finland var knyttet til det russiske riket og den russiske keiseren (tsaren) også var storfyrste av Finland, inngikk Finlands riksvåpen en periode i det russiske riksvåpenet.
Brake for Nobody
Brake for Nobody er et studioalbum av Barbie Bones, utgitt av EMI i 1990. Sangene ble skrevet og produsert av Yngve Sætre og Dag Igland, bortsett fra to spor som ble produsert av Roli Mosimann. Platens omslag ble laget av Dag Igland.
Kavalkade 40 låter gjennom 30 år
Kavalkade 40 låter gjennom 30 år er et samlealbum med Ole Ivars, utgitt i 1994.
Jon Mostad
Jon Mostad (født 21. april 1942) er en norsk komponist fra Fredrikstad. Han har skrevet en rekke verker, blant annet Amatørmusikk for klaver (1970), vokalverket Generalen (1972), Sang for orkester (1973), Bånsull (1975), Mot likevekt for orkester (1977–78) og Canon for blandet kor (1978), To skisser og et landskap for piano (1982), Hus for orkester (1985) og I Gamlebyen for skoleorkester (1987).
Utdannelse
Mostad var teologisk kandidat i 1965, og tok musikk mellomfag og pedagogisk seminar i 1969. Han tok diplomstudium i komposisjon ved Norges musikkhøgskole som ble avsluttet 1974 og hadde da Finn Mortensen som hovedlærer. En viktig inspirasjonskilde i studietiden på Musikkhøgskolen var også Olav Anton Thommessens private sonologi- og Mahlerseminarer. Han hadde også kortere kurs i studioarbeid ved NSEM på Høvikodden (1975-76), EMS, Stockholm (1983). Han mottok Statens treårige arbeidsstipend for 1982-84.
Komposisjonsstil
I tidlige komposisjoner beveger Mostad seg fra en lineær-ekspresjonistisk stil til en klangorientert tenkemåte hvor både modernistisk og romantisk musikk er inspirasjonskilder. Fra rundt 1975 blir det klanglig-harmoniske oftest relatert til den harmoniske overtonerekka. Utover på 1980- og 1990-tallet blir dette kombinert med andre typer modale og friere teknikker, noen ganger slik at det blir glidende overganger mellom et «tolvtonelignende» klangbilde og et som nærmer seg harmoniske spektre. Samtidig har Mostad vært opptatt av mer og mindre utradisjonelle formløsninger, både i ensatsige og sykliske verk.
Fiskum kirke
Adkomst til stedet er via Fv 73.
Jon Mostad
Komposisjonsstil
Mostad har skrevet både kammermusikk, inklusive solostykker for piano, gitar og orgel og noen elektroakustiske komposisjoner, men hovedtyngden i hans produksjon er orkestermusikk og vokalmusikk, særlig for kor. Det mest omfattende i hans produksjon, helaftensverket Were You There, When They Crucified my Lord? («Hvor var du da de korsfestet min Herre?») for blandet kor, resitasjon, sangsolister og orkester, kombinerer disse interesseområdene.
Øvrige figurer i Kim Possible
Følgende artikkel er en liste over mindre rollefigurer i Disneyserien Kim Possible. Typiske trekk med disse figurer er at de vanligvis dukker opp kun en eller to ganger, har betydning kun for plottet i de enkelte episodene, og ikke er spesifikt fiende eller alliert med Kim Possible.
Jon Mostad
Utbredelse
Mostads musikk har blitt spilt blant annet av symfoniorkestrene i Oslo, Bergen og Trondheim og har vært framført på festspillene i Elverum og Bergen, Autunnale og Music Factory i Bergen og Dartington International Summer School i engelske Totnes i Devon. Han har flere ganger vært representert på Nordiske Musikkdager, og har vært spilt på radiostasjoner i Norden, Jugoslavia og England. Han har mottatt bestillinger fra blant annet Ny Musikk, NRK radio og TV, Ungdomssymfonikerne, Amsterdams Gitaartrio og Oslo Sinfonietta. Mostads «2 salmer» for blandet kor har etter innspillingen med Det norske solistkor blitt en gjenganger på konsertprogrammer i Japan, England og Norge.
Engasjement
Utenom komponeringen arbeidet Jon Mostad i videregående skole før han pensjonerte seg i 2006. Han har hatt tillitsverv i lokalt musikkliv (Fredrikstad) og i Ny Musikk, Norsk Komponistforening og TONO, og har på frivillig basis vært aktiv i forskjellig kristent arbeid.
Fiskum kirke
Historie
Kirke ble innviet i 1866 og var laget etter tegninger av A.F.W. von Hannos og Heinrich Ernst Schirmer. Kirken brant etter et lynnedslag i januar 1902.
Øvrige figurer i Kim Possible
Amelia
Amelia er en underordnet figur, vist i sesong en. Trolig har hun blitt uteksaminert ved inngangen til sesong to, og underforstått vært uoffisiell skjønnhetsdronning til da. Amelia avviser stadig Rons forsøk på flørting, men tar ham inn i sin vennekrets i episodene All The News og The New Ron.
Fiskum kirke
Historie
Murene ble ansett å være brukbare, og gjenreisingen av kirken ble gjennomført i 1903, da med et høyere tårn. Den var tegnet av arkitekt Jørgen Haslef Berner, i en nygotisk stil. Kirken er oppført av tegl som korskirke med vesttårn, Teglmurene var upusset utvendig og koret hadde tre østvendte spissbuede vinduer. Altertavlen hadde maleri av nedtagelsen fra korset, en kopi ved G. Lammers 1862, ble reddet i brannen 1902 og fikk ny ramme med spissbue. Natten til l. januar 1940 ble kirken igjen rammet av brann.
Øvrige figurer i Kim Possible
Amelia
Stemmen blir gitt av Carly Pope og senere Tara Strong.
Brick Flagg
Brick Flagg er beste quarterback på skolelaget. Stort sett framstår han som snill og harmløs (dog noe kort), i motsetning til den stereotypiske bølleholdningen som vanligvis følger slike karakterer. Han dater ofte Bonnie, og er et år foran de andre elevene.
Fiskum kirke
Historie
Arkitekt Arnstein Arneberg utarbeidet tegninger til gjenreising av kirken, som kunne innvies 22. mai 1945. Noen vinduer ble gjenmurt og de øvrige fikk redusert bredden betydelig og korets to østvinduer forlenget ned til ca. 30 cm over gulvet. Vinduene har kulørt antikkglass, i sakristiet signert Leonard Christiansen glassmester 1942. Kirken ble utvendig pusset og hvittet. Den tofløyede døren beslått med metallplater og fikk forgylte smijernsornamenter under buen, og det ble bygget et vindfang innenfor døren. Den nye altertavle er malt av Axel Revold med motivet oppstandelsen. Det gamle alterbilde, med nedtagelsen fra korset, er opphengt på østveggen i nordre tverrskip. Den åttekantete døpefonten i marmor er fra 1866, og ved muren bak døpefonten er en portalformet ramme, angivelig fra et alter i en gammel fransk kirke, forært av fru Else Mustad, Oslo. Det elektriske orgelet er bygget av J.H. Jørgensen 1941 og forært av Mina Markerud i Fiskum.
Øvrige figurer i Kim Possible
Brick Flagg
Han er mest med i All the News, som Kims kjæreste, etter at Ron med vilje hadde feiltolket Kim. Dermed blir han kidnappet av Adrena Linn, som hevn fordi Kim avslørte at hun bløffet. Ellers har han dukket opp med ujevne mellomrom gjennom de tre første sesongene. Ved et tilfelle viste han også voldelige tendenser, fordi han ble misunnelig på Hirotaka, som hadde enormt drag på damene. Brick utfordret ham til kamp, men Hirotaka unnvek bare Bricks slag til han slet seg selv ut, slik at han kunne veltes med én finger.
I Kim Possible – I tide og utide så Kim og Ron Brick på den gamle Middleton High School – nå et hjernekontrollsenter drevet av Shego. Brick var nå blitt feit og skallet. De snakket ikke med ham, og han ikke noen replikker. Siden Kim og Ron fikk omgjort tidslinjen, ble denne virkeligheten borte.
Brick spilles i originalutgaven av Rider Strong, den norske stemmen gis av Stig Krogstad.
Doktor Cyrus Bortel
Cyrus Bortel er en litt underlig skrue av en oppfinner. Han later ikke til å selv ha noen onde hensikter, men flere av oppfinnelsene hans reiser virkelig etiske spørsmål og har en tendens til å skape kaos for Kim og Ron. Bortel utviklet både humørkontrollene og hjernekontrollchipene, som virket på både Kim og Shego i The Twin Factor og Emotion Sickness. Motivene hans er egoistiske og profittorienterte (tatt i betraktning at han utviklet hjernekontrollchipen uten noen spesiell grunn), og de negative virkningene med oppfinnelsene hans skyldes krimininell bruk, vanligvis av Drakken. Cyrus har aldri tatt inn over seg konsekvensene av oppfinnelsene sine. Humørkontrollene hadde han egentlig tenkt å selge på eBay, uten å tenke på hvem som kunne komme til å kjøpe dem, eller hva de skulle brukes til. Han er en smule uorganisert, og oppdager ikke Kimmunikatoren før den letter fra golvet i Emotion Sickness.
Stemmen tilhører Enrico Colantoni.
Doktor Vivian Frances Porter
Var med i en episode i sesong to. Hun er en talentfull robottekniker som gjemte seg bak et pseudonym og en robotkjæreste hun bygde selv, fordi hun trodde at hun ikke ville bli tatt seriøst i forskermiljøet, siden hun så ut som en modell.
Før Grudge Match var hun assistenten til Doktor Fen, men sluttet på grunn av holdningen hans og at han tok æren for alt arbeidet. Etterpå hevdet Fen på sin side at han hadde sparket henne fordi hun ikke var flink nok. Deretter la han skylden på henne for tyveriet av en robot han visstnok drev og bygde. Dette viste seg å være et knep for å selv kunne stjele roboten, som hun faktisk hadde laget.
Etter å ha skaffet tilbake roboten, skjønner Kim hvem som er det virkelige geniet, og avslører dr Fens svindel. Han blir arrestert, og dr. Porter overtar hans jobb på laben.
Stemmeskuespilleren til dr. Porter er Shawnee Smith.
François
En frisør som klipte håret til Ron i The New Ron. Han deltok også i Rufus In the Show, da han lånte puddelen sin til Kim og Ron.
Hirotaka
En japansk utvekslingsstudent i Exchange, når Ron drar til Japan i hans sted. Han oppnår fort popularitet hos damene, og dette fører til konfrontasjon med Brick Flagg. Han vinner kampen nesten uten å gjøre noe som helst. Senere øver han og Kim seg på kampsportferdighetene sine, noe som resulterer i at Kim er fullstendig pumpet, mens han er like fin. Både Kim og Monique liker ham, og slåss faktisk om ham, før de finner ut at Bonnie er den han liker best.
Josh Mankey
Kim var forelsket i Josh tidlig i serien. Dette skyldtes nok at han har både kunstneriske og musikalske evner, i tillegg til å være generelt populær. i sesong tre blir det avslørt av Josh og Kim gikk hver sine veier.
Josh spilles av Breckin Meyer og senere A.J. Trauth.
Menig Dobbs
Dobbs er menig i hæren, og hadde som oppdrag å passe på en nøytralisatorstråle i Mind Games. Doktor Drakken kidnapper ham og bytter hjerne med ham. På et vis klarer Dobbs å tilkalle Kim.
Dobbs spilles av Dan Castellaneta.
Ned
Skiftleder på Bueno Nacho. Har få replikker, de fleste i Bueno Nacho og Så dramatisk.
Stemmen gis av Eddie Deezen.
Oh Boyz
Avdankede boybandstjerner, deres siste fan viste seg å være Ron. De var i ferd med å oppløse gruppa da Seniorene kidnappet dem, i den hensikt å skaffe Junior en plass i bandet. Ron ble kidnappet sammen med dem, og sammen brukte de dansetrinnene sine for å unnvike laserstrålene og lærte seg å samarbeide igjen.
Gruppa er en blanding av boybandene New Kids on the Block, 98 Degrees, Backstreet Boys og 'N Sync.
Oh Boyz spilles av: Dexter: Justin Shenkarow, Ryan: Jason Marsden, Nicky Nick: Joey Fantone og Robby: Lance Bass. De to siste er medlemmer av 'N Sync i virkeligheten.
Dexter er fritt basert på Wanja Morris i Boys to Men.
Ryan er fritt basert på Joey McIntyre i New Kids on the Block.
Nicky Nick er en blanding av Nick Lachey i 98 Degrees og Justin Timberlake i 'N Sync.
Et interessant fakta er at Nicky Nick datet popstjernen Britina, og bruddet fikk stor oppmerksomhet i media. Dette er tydeligvis en referanse til bruddet mellom Timberlake og Britney Spears og skilsmissen mellom Jessica Simpson og Lachey.
Den skruppelløse manageren deres spilles av David Cassidy.
Pain King og Steel Toe
De er favorittbryterne til Ron Stoppable og Monique. Under en kamp kan man se at Ron heier på Steel Toe, mens Monique foretrekker Pain King.
Stemmene gis av de ekte proffbryterne Bill Goldberg og Andrew Martin.
Prins Wally
Prins Wallace den Tredje av Rodigan var en snobbete, bortskjemt og arrogant prins som Kim måtte beskytte mot Ridderne av Rodigan i Royal Pain. Ridderne var ute etter ham for å hevne seg på uretten prinsens forfar hadde påført ridderstanden, og for å oppfylle en profeti som sa at «Monarkiet ender med Wallace den tredje».
For å unngå en ublid skjebne ble Wally med til Middleton og bodde i Possible-hjemmet, der han gjorde mislykte forsøk på å gli inn i mengden og holde oppmerksomheten vekk fra seg selv. Han stiller også som kandidat til valget av elevrådsleder. Etter at Kim redder han fra ridderne bestemmer han seg for å gjøre landet om til republikk og si fra seg kronen, men ikke før han fullførte året som elevrådsleder i Middleton. Verken han eller faren har opptrådt i serien siden, men avgjørelsen hans oppfylte like fullt profetien.
Prins Wally spilles av Rob Paulsen, og faren spilles av John O'Hurley.
Professor Acari
Prof. Acari er insektsekspert. Kim skaffet tilbake robotprogramvaren hans (som Drakken stjal) i Tick-Tick-Tick. Til gjengjeld ga han henne skyss til et oppdrag i The Full Monkey. Acari gjorde en overraskende reopptreden i Roachie. Hans tidligere labassistent, Chester Yapsby, hadde stjålet roflexen hans (en innretning for å forstørre insekter) og brukte den til onde formål.
Acari spilles av Dan Castellaneta.
Professor Ramesh
Astronom. En av Dr Possibles collegevenner. Han ble kidnappet av Bebeene til Doktor Drakken i Attack of the Killer Bebees, som hevn for å ha gjort narr av ham på college. Ramesh var også offer for en av Drakkens «dustehatter» i Showdown at the Crooked D.
Stemmen gis av Brian George.
Professor Robert Chen
En av Dr Possibles collegevenner. Han jobber sammen med prof. Ramesh, og var første offer for Bebeene.
Tara
Tara er en blond og blåøyet cheerleader. Hun var interessert i Ron i sesong en, men Ron han skjønte det ikke før lenge etterpå, og hun hadde begynt å gå ut med Josh Mankey. Hun har antakelig slått opp med ham før Så Dramatisk.
Tara spilles av Tara Strong, som også har gitt navn til figuren.
Timothy North
North dukker opp i The Fearless Ferret, som tidligere skuespiller med tittelrollen i TV-programmet Iskalde Ilder (Fearless Ferret), en superhelt i samme stil som Batman TV-showet fra 60-tallet. Norths program ble tatt av etter to sesonger, og han brukte pengene sine på å kopiere settet hjemme. Årene gikk, og North begynte etterhvert å tro at han var Iskalde Ilder, og lukket seg inne i sin egen verden.
Når Ron besøker ham og finner ut hva han pleide å være (tror han selv), prøver North å trene Ron til å bli en ny Iskalde Ilder. Ron blir svært oppglødd til å begynne med, men tar etter hvert til vettet, og klarer med Kims hjelp å overbevise North om at han måtte glemme tiden som TV-helt.
Det er ingen ringere enn Adam West som er stemmen til North, skuespilleren som figuren er basert på (derav likheten i navnene).
Zita Flores
Har opptrådt i to episoder. Hun er av latinamerikansk herkomst, og er interessert i videospillet Everlot og Ron. Ser ut til å være Rons første virkelige kjæreste.
Stemmen gis av Nika Futtermann.
Skyss
Mindre figurer i Kims nettverk. De har vanligvis ingen annen funksjon enn å frakte Kim dit hun skal. I sesong 4 har bruken av hjelpere avtatt siden Kim nå har egen bil, men i de tilfeller der bilen blir utilstrekkelig må de tys til gode hjelpere. I Mind Games lar han Kim og Ron ri på to av eslene hans ned til Grand Canyon, som gjentjeneste for at Kim gjorde en hastelevering til eselet hans.
Stemmen gis av Dan Castellaneta
Hun ga Kim skyss i Naked Genius fordi hun reddet landsbyen hennes fra en lekk demning. Hun ga også Kim i Team Impossible. Hun hadde tydeligvis gått over til jetfly da.
Stemmen gis av Nancy Cartwright
Dallas fraktet Kim til Mount Middleton i Attack of the Killer Bebees.
Obersten sørget for at Kim og Ron kom i posisjon og kunne hoppe i fallskjerm ned på skolen i Two to Tutor. Kim sa navnet hans, men selv hadde han ingen replikker.
Arbeidet for dr. Bortle. Han kjørte Kim, Ron og Tverdene til Bortles lab i The Twin Factor. Han er tvilling, men broren hans er i fengsel.
Gustavo ga Kim og Ron skyss i flyet sitt i Tick-Tick-Tick, etter at Kim hadde reddet landsbyen hans fra flom.
Stemmen gis av John DiMaggio
Helikopterpilot som fløy Kim og Ron til Bebe-øya utenfor Florida i Queen Bebe. Fordi Kim bruker et par superfartsko,går tiden så fort for henne at man aldri vite hvilken tjeneste han vil gjengjelde.
Kpt. Louis fraktet Ron til Drakkens base i A Very Possible Christmas. Man får vite at Kim reddet båten hans fra å synke, mens Ron lagde problemer ved å ødelegge radione og bruke kartene som servietter. Heldigvis kunne ikke Louis huske Rons etternavn, eller hvordan han så ut.
Rapper fritt basert på Queen Latifah, Missy Elliot og andre kvinnelige rappere. Hun fraktet Kim i yachten sin i Hidden Talent, som gjengjeld fordi Kim hadde skaffet tilbake demotapen som ble stjålet. Gjør gjenopptreden i Rappin' Drakken.
Stemmen gis av Sherri Shepherd
Herr Magnifico og sirkustruppen hans gir Kim og Ron skyss til en topphemmelig lab med toget sitt i Bonding. Dette som gjengjeld for at Kim gikk inn som linedanser når den vanlige sirkusartisten vrikket ankelen.
Hun kjørte Kim til sitt første oppdrag noensinne, som vist i I tide og Utide.
I Bueno Nacho flyr han Kim til Wisconsin i sprøyteflyet sitt, slik at hun kan hoppe i fallskjerm ned på verdens største ost.
Ricardo gir Kim skyss til Sør-Amerika i Gorilla Fist fordi hun reddet kyllingfarmen hans fra et leirras. Hun tørket visstnok leiren med hørtørkeren sin.
Fløy Kim til Kambodsja med et militært transportfly i Monkey Fist Strikes, fordi Kim hadde tipset ham om et planlagt angrep.
List of Kim Possible characters
Storåssvingen (Oslo)
Storåssvingen (1–9; ingen partallsadresser) er en vei på Øvre Ljanskollen i bydel Nordstrand i Oslo. Den går som blindvei nordvestover fra Storåsveien.
Navnet ble vedtatt i 1952.
Álvaro Magaña
Álvaro Alfredo Magaña Borja (født 8. oktober 1925 i Ahuachapán, død 10. juli 2001) var president i El Salvador fra 1982 til 1984. Før parlamentsvalget i 1982 var han bankpresident.
Al-Hurr
Al-Hurr ibn Abd ar-Rahman ath-Thaqafi (arabisk: الحر بن عبد الرحمن الثقافي) var en hersker fra Umayyad-dynastiet som styrte den muslimske provinsen Al-Andalus fra 716 til 718. Han var den tredje etterfølgeren til Musa bin Nusair, den nordafrikanske herskeren som hadde leda okkupasjonen av Visigotisk Spania i 711. Al-Hurr ble i 717 den første muslimske kommandøren som kryssa Pyreneene, da han leda en liten armé inn i Septimania. Han hadde liten suksess som hersker, og ble avsatt i 718.
Chari-Baguirmi
Chari-Baguirmi er en av 23 regioner i Tsjad. Regionens hovedstad er Massenya. Regionen består av deler av det som tidligere var prefekturet Chari-Baguirmi (underprefekurene Massenya og Bousso, og deler av underprefekturet N'Djamena).
Inndeling
Chari-Baguirmi-regionen er inndelt i tre departement:
Demografi
Regionen hadde i 2009 en befolkning på 578,425, hvorav 549,514 var fastboende og 28,911 nomader.
De viktigste etnisk-språklige gruppene er arabere (mer enn 33 %), fulaer, barmaer, kanurier og ngambayer.
Patria AMV
Patria AMV (Advanced Modular Vehicle) er et pansret personellkjøretøy (PPK) åttehjulsdrift fra finske Patria, laget for å etterfølge Patria Pasi-serien. Senere ble det skilt ut en versjon med med sekshjulsdrift kalt Patria 6×6. Den første prototypen sto klar i 2001 og de første vognene ble levert til den finske hæren i 2003. Serieproduksjon startet i 2004.
Historie og utvikling
Den finske hæren har bestil 24 AMVer med AMOS bombekastersystemer og 62 AMVer med Protector RWS fjernstyrt våpenstasjon fra Kongsberg Defence & Aerospace. Disse er satt opp med enten M2 Browning maskingevær i 12,7 mm eller Heckler & Koch GMG granatkaster. Disse kjøretøyene kalles XA-360 i finsk tjeneste.
Teknisk
Kjøretøyet finnes i en rekke varianter som pansret personellkjøretøy, bombekasterbærer, ambulanse og kanonpanserjager. AMV er modulært oppbygget, og kan settes opp med forskjellige våpen, sensorer og sambandssystemer. Det viktigste kjennetenget på AMV er modulær design, som gjør at forskjellige våpen, sensorer og sambandsutstyr kan monteres på det samme basiskjøretøyet. Det finnes tegninger på PPK-versjoner, sambandsbærere, ambulanser og forskjellige varianter for ildstøtte med bombekastere og kanoner.
AMV er minebeskyttet opp til 10 kg TNT.
UFC 47
UFC 47: It's On! var et MMA-arrangement i regi av UFC i Las Vegas, Nevada, USA 2. april 2004. Tittelen «It's On!» henviser til hovedkampen mellom Tito Ortiz og Chuck Liddell. Det var lange forhandlinger for å få denne kampen i gang. Ortiz uttalte at som venner og tidligere treningspartnere hadde de to en pakt om å ikke gå kamper mot hverandre, men Liddell påstod en slik pakt aldri hadde eksistert. Liddell sa han ville møte hvem som helst, når som helst, og beskyldt Ortiz for å være redd for kampen mot ham.
Nawabshah
Nawabshah (urdu: نوابشاہ) er en by grunnlagt i 1912 i sentrum av Sind, fire timers kjøretid fra Karachi, på venstre side av elva Indus, nær Sakrand Tehsel i Pakistan. Den blir ofte omtalt som Sindhs hjerte.
Byen er berømt for produksjon av sukker og bananer. Klimaet er hett og tørt. Det er også en av de få større pakistanske byer med sjiamuslimsk flertall.
Streetwear
Streetwear er en klesstil som spredde seg rundt i verden rundt 1990. Det kom fra hiphopmiljøet i New York og surfekulturen i California, og bestod av en miks av elementer fra sport, pønk, skateboardingmiljøene og japansk gatemote. Etterhvert ble også haute couture en påvirkningskraft. Klesstilen består vanligvis av behagelige klesplagg som jeans, t-skjorter, baseballcapser og sneakers, og eksklusivitet gjennom limited editions. Tilhengere følger tett med på enkelte merker med limited editions for å få tak i sjeldne plagg, sko eller tilbehør.
Historie
Streetwear er vanligvis sagt å komme fra hiphopmiljøet i New York på slutten av 1970-tallet, med elementer fra surfekulturen i Los Angeles.
De første trendene hentet inspirasjon fra hip hop, punk, japansk gatemote, new wave, metall, og merker innen sportswear og workwear som Schott NYC, Dr. Martens, Kangol, Fila and Adidas. Mot slutten av 1980 begynte Shawn Stussy bak merket Stüssy å selge t-skjorter med signaturen han opprinnelig brukte på sine spesiallagde surfebrett. Han solgte i starten fra bagasjerommet i bilen, men etablerte deretter stadig flere boutiques med økende popularitet. Han begynte deretter å selge nesten utelukkende gjennom limited editions, og det som senere ble varemerket til streetwearkulturen: eksklusivitet og t-skjorter.
Johan F. L. Dreier
Dreier jobbet i grenselandet mellom det å være kunstner og det å være håndverker. Mye – eller det meste av det han malte eller tegnet, var bestillingsverk fra folk som ville ha malt gårdene sine, familien sin eller båtene sine. Stilen i hans arbeider kan virke litt naivistisk, men det er også mye i arbeidene som peker fram mot den nasjonalromantiske perioden som kommer senere. Storheter som I.C. Dahl gikk i lære hos Dreier.
I tillegg til å være kjent for sine prospekter, spesielt av Trondheim og Bergen, er også Dreier kjent som å være den som tegnet ned de norske bondedraktene tidlig på 1800-tallet. Mye av dette arbeidet la grunnlaget for framveksten og interessen for bunader senere på 1800-tallet.
Dreier ble født i Trondheim i 1775 av foreldrene Tørris Haftorsen Dreier og Karen Benjaminsdatter Blostrup. Det var meningen at han skulle følge i sin fars fotspor og bli malermester, men  slik ble det ikke. Allerede som ung begynte han å tegne, og det finnes flere bevarte tegninger fra hans hånd, bl.a. et portrett av familien Weybye fra 1789.
I år 1800 flyttet han til Bergen. Der bodde han først hos familien Smith, og de hadde en tjenestejente som var like gammel som Dreier – Cecelia Maria Andersdatter. De fikk en gutt, Johan Fredrik, i 1804, men det er ingenting som tyder på at de noen gang giftet seg. Johan jr. døde allerede i 1820, og han var da listet som «uekte barn» i kirkeboka.
Dreier giftet seg senere med Karen Christine Frechenelle i 1808, og fikk datteren Karen Helchina Dreier i 1811. Hun giftet seg med Adolph Lausen Hansen i 1833. Disse fikk igjen en datter, som var kilde da Einar Lexow skrev sin bok Johan F. L. Dreier's norske folkedragter i 1913.
Det var ikke veldig lukrativt å livnære seg som maler i Bergen på denne tiden, og Dreier merket mot slutten av livet spesielt stor konkurranse fra nye trykketeknikker. Noen av Dreiers bilder ble stukket i kobber og trykt opp uten at han fikk noe for det, og derfor finnes det mange kobberstikk som egentlig er Dreiers bilder, men som ikke bærer hans navn.
Ildgullvinge
Ildgullvinge (Lycaena phlaeas) er en av gullvingene, en dagaktiv sommerfugl i gruppen glansvinger.
Utseende
Begge kjønn er ganske like, og har rød orange farge, med mørke runde flekker, på framvingenes overside. Langs vingeranden, et fint lyst tynt bånd eller kant (frynser) ytterst, og et mørkere bredt brun svart innenfor. Langs bakvingens kant et rød-orange bånd.
Framvingeundersiden er orange og grå brun ved spissen. Den har noen mørke flekker i svært smale hvite ringer. Bakvingenes underside er gråbrun og har små mørke flekker. Noen diffuse gulorange flekker finnes langs kanten, de flyter sammen til et bånd. Det er også en antydning til en stjert.
Vingespennet er mellom 22 og 34 millimeter. Førstegenerasjon har de minste individene. Lengst i sør opptrer arten med en andregenerasjon, som består av større individer.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er brunsvart og lite håret på oversiden. Undersiden har tett hårbekledning av gråhvite hår.
Fasettøynene er mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet. Leddene er farget slik at antennen får små ringer i svart og hvitt.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Egget er rundt og noe flatt.
Larven har generelt tykk hud og er ganske hardføre. Den er grønnlig på farge, med noen røde lengdestriper. Undersiden er flat, mens oversiden er velvet. Larvens kropp smaler litt bakover. Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot. Larvehodet er beskyttet av en framoverstikkende nakkehud.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppen er bønneformet og urørlig, og ligner plantedeler som frø og lignende, og finnes under mose og lav.
Levevis
Ildgullvinge finnes på gresskledde og blomsterrike enger. Arten foretrekker tørre og solrike lokaliteter, og finnes gjerne i veiskråninger, blant klipper og lignende.
Lengst sør opptrer arten med to og noen ganger tre generasjoner. I nord rekker den bare en generasjon.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er fra mai til september. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Eggene legges enkeltvis eller som par direkte på næringsveksten. Det tar 4 til 10 dager før eggene klekkes.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring.
Larvens kroppstemperatur er mellom 35 og 38 grader C°. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Larven lever som plantespiser på småsyre og engsyre. Utviklingen er rask om sommeren, dersom temeraturen er god. Omtrent 3 uker tar det før larven går inn i puppestadiet.
Puppen
Ildgullvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom en til tre uker.
Utbredelse
Ildgullvinge finnes i Danmark, og det sydøstlige Sverige og Finland. I hele Norge, men bare på egnede lokaliteter. I Finnmark finnes den som underarten L. polaris.
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
522 Helga
522 Helga er en asteroide i det ytre av hovedbeltet. Den ble oppdaga den 10. januar 1904 av Max Wolf fra Landessternwarte Heidelberg-Königstuhl i Heidelberg. Bakgrunnen for navnet er ikke kjent, bare at det ble valgt av Th. Lassen som beregnet asteroidens bane.